钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 贺生皇子表 宋宋祁
## 钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 贺生皇子表 宋宋祁

“宝祐丛休，天支毓秀。庆腾秘禁，欢溢中区。”恭惟尊号
皇帝陛下，受命溥将，凝图丕赫。权纲相乂，根乎“克念
之虔；简素所安，表于不勉之懿。”且复轻刑薄赋，重谷
弛畋。一夫少饥，则系驰使节；方金稍乏，则辄续禁钱。
民用靖嘉，神罔恫怨。是以上帝歆佑，三后顾存。诒美
孙谋，昭衍无疆之烈；归功元首，茂启多男之祥。诞协
仲商，挺生哲嗣。星弧具礼，天第交华。憔翕辟之储英，
《固覃》计而绝异。逖聆诏谕，并仰献仪。荐笏相趍，抃吾
君之有子；珪璋流爱，宜天下之系心。臣始去近联，遽
承吉语。赓歌绵瓞，早知周德之遐；参祝祠禖，罔逮汉
臣之幸。